വ്യാജ വിദ്യാഭ്യാസ സര്ട്ടിഫിക്കറ്റ് നിര്മ്മിച്ചു നല്കിയ കേസില് ഒരാള് കൂടി അറസ്റ്റിലായി വ്യാജ വിദ്യാഭ്യാസ സര്ട്ടിഫിക്കറ്റ് നിര്മ്മിച്ചു നല്കിയ കേസില് ഒരാള് കൂടി അറസ്റ്റിലായി. വിദ്യാര്ത്ഥികള്ക്ക് യു.കെയില് പഠനത്തിന് പോകാന് വേണ്ടിയാണ് സര്ട്ടിഫിക്കറ്റു നിര്മ്മിച്ചു നല്കിയത് പാലക്കാട് ആലത്തൂര് പൂത്തമണ്ണില് വീട്ടില് രമേഷി 47നെയാണ് ജില്ലാ പൊലീസ് മേധാവി കെ. കാര്ത്തിക്കിന്റെ നേതൃത്വത്തിലുള്ള പ്രത്യേക അന്വേഷണ സംഘം അറസ്റ്റ് ചെയ്തത്. ഇലഞ്ഞി സ്വദേശി ഷാരോണ് റോയിക്ക് വാരണാസി കാശി വിദ്യാപീഠം സര്വ്വകലാശാലയുടെ ബി.എസ്സി ഹോട്ടല് മാനേജ്മെന്റ് സര്ട്ടിഫിക്കറ്റാണ് ഇയാള് വ്യാജമായി തയ്യാറാക്കി നല്കിയത്. ഇതുമായി നെടുമ്ബാശേരി വിമാനത്താവളത്തിലെത്തിയ ഷാരോണിനെ പൊലീസ് പിടികൂടിയിരുന്നു. കോഴിക്കോട് കൃഷ്ണ ഇന്സ്റ്റിറ്റ്യൂട്ട് ഒഫ് മാനേജ്മെന്റ് സ്റ്റഡീസ് എന്ന സ്ഥാപനം നടത്തുകയാണ് രമേഷ്.വ്യാജ സര്ട്ടിഫിക്കറ്റുകളുമായി യു.കെയിലേക്ക് പോകാന് ശ്രമിച്ച ഏഴ് വിദ്യാര്ത്ഥികളാണ് രണ്ട് ദിവസങ്ങളിലായി നെടുമ്ബാശേരി വിമാനത്താവളത്തില് എമിഗ്രേഷന് വിഭാഗത്തിന്റെ പിടിയിലായത്. ഇവര്ക്ക് വ്യാജ സര്ട്ടിഫിക്കറ്റ് നിര്മ്മിച്ചു നല്കിയ അഞ്ച് പേര് ഇതുവരെ പിടിയിലായിട്ടുണ്ട്. പാലക്കാട് സ്വദേശികളായ നഫ്സല്, അബ്ദുല് സലാം, കോട്ടയം സ്വദേശി ലിജോ ജോര്ജ്, വൈക്കം സ്വദേശി മുഹമ്മദ് നിയാസ് എന്നിവരാണ് നേരത്തേ പിടിയിലായത്.നെടുമ്ബാശേരി ഇന്സ്പെക്ടര് പി.എം. ബൈജു, എസ്.ഐ ജയപ്രസാദ്, എസ്.സി.പി ഒമാരായ റെന്നി, ജോസഫ് എന്നിവരാണ് അന്വേഷണ സംഘത്തിലുള്ളത്.The post വ്യാജ വിദ്യാഭ്യാസ സര്ട്ടിഫിക്കറ്റ് നിര്മ്മിച്ചു നല്കിയ കേസില് ഒരാള് കൂടി അറസ്റ്റിലായി first appeared on MalayalamExpressOnline.